Povestea italianului care a devenit „cerșetor” în țara sa pentru a ajuta copiii dintr-o comunitate săracă din România FOTO
Într-un loc din România unde oamenii se confruntă cu grijile de zi cu zi și caută soluții pentru supraviețuire, un italian și familia sa reușesc să redea speranța copiilor. Gianluca Farini a ajuns în România după Revoluție și a descoperit o țară aflată în suferință, unde orfelinatele erau mărturia dezumanizării și neglijenței unui regim totalitar.